pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ปลัดสมชายฯ” ย้ำ สอจ.จัดทำระบบข้อมูลเชิงลึกเศรษฐกิจรายจังหวัด สร้างความเชื่อมั่นผู้ประกอบการตัดสินใจลงทุน
วันอังคารที่ 23 สิงหาคม 2559
“ปลัดสมชายฯ” ย้ํา สอจ.จัดทําระบบข้อมูลเชิงลึกเศรษฐกิจรายจังหวัด สร้างความเชื่อมั่นผู้ประกอบการตัดสินใจลงทุน
นายสมชาย หาญหิรัญ ปลัดกระทรวงอุตสาหกรรม เปิดเผยภายหลังเปิดการสัมมนาเชิงปฏิบัติการสรุปผลการจัดทําฐานข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรมระดับจังหวัด
ขณะเดียวกันก็ต้องปรับเปลี่ยนวิสาหกิจขนาดกลางและขนาดย่อม (SMEs) ซึ่งภาครัฐจะต้องให้ความช่วยเหลืออยู่ตลอดเวลา ไปสู่การสร้าง SMEs ที่ทันสมัย เป็น Smart Enterprises และ Startups ซึ่งมีศักยภาพสูง และเชื่อมโยงเทคโนโลยีหลักจากอุตสาหกรรมต้นน้ํา เพื่อสร้างความแข็งแรงให้กับอุตสาหกรรมเป้าหมายที่อยู่กลางน้ําและปลายน้ํา โดยใช้พลัง “ประชารัฐ”เอกชนรายใหญ่และภาครัฐร่วมขับเคลื่อนตามนโยบายรัฐบาล
“การพัฒนาระบบข้อมูลเชิงลึกด้านเศรษฐกิจ เพื่อเตือนภัยการตัดสินใจการลงทุนในอาเซียนและด้านอื่นๆ ถือเป็นอีกภารกิจหนึ่งของกระทรวงอุตสาหกรรม โดยสํานักงานอุตสาหกรรมจังหวัด หรือ สอจ.ในฐานะตัวแทนของกระทรวงฯในส่วนภูมิภาค ต้องศึกษา วิเคราะห์สภาวะการลงทุนอุตสาหกรรม อัตราการขยายตัวของอุตสาหกรรมการผลิตแต่ละประเภท รวมทั้งแนวโน้มการพัฒนาอุตสาหกรรมในพื้นที่ระดับจังหวัด เพื่อนําไปจัดทํานโยบายและแผนยุทธศาสตร์และนําไปใช้ปฏิบัติได้ รวมถึงรายงานการชี้นําเตือนภัยเศรษฐกิจอุตสาหกรรมในระดับจังหวัดแต่ละจังหวัดเป็นรายไตรมาสให้ถูกต้องแม่นยํา สอดคล้องกับฐานข้อมูลรายงานผลิตภัณฑ์มวลรวมของจังหวัด ซึ่งระบบข้อมูลเชิงลึกด้านเศรษฐกิจนี้จะเป็นตัวชี้วัดภาวะเศรษฐกิจของแต่ละจังหวัด สําหรับให้บริการแก่ผู้ประกอบการอุตสาหกรรม ผู้ผลิตอุตสาหกรรมชุมชน หน่วยงานที่เกี่ยวข้องทั้งภาครัฐ และภาคเอกชน ได้นําไปใช้ประโยชน์” นายสมชาย กล่าว
รัฐบาลไทย-ข่าวทำเนียบรัฐบาล-ทส. จัดการประชุมวิชาการนานาชาติ ธนาคารความหลากหลายทางชีวภาพชุมชน The Fourth Thailand Biodiversity BioBank Conference: “2018 International Forum on Community BioBank: Thailand Initi
วันพุธที่ 12 กันยายน 2561
ทส. จัดการประชุมวิชาการนานาชาติ ธนาคารความหลากหลายทางชีวภาพชุมชน The Fourth Thailand Biodiversity BioBank Conference: “2018 International Forum on Community BioBank: Thailand Initi
กระทรวงทรัพยากรธรรมชาติและสิ่งแวดล้อม โดย สํานักงานพัฒนาเศรษฐกิจจากฐานชีวภาพ (องค์การมหาชน) (BEDO) จัดงานประชุมวิชาการนานาชาติธนาคารความหลากหลายทางชีวภาพชุมชน The Fourth Thailand Biodiversity BioBank Conference: “2018 International Forum on Community
ทส. จัดการประชุมวิชาการนานาชาติ ธนาคารความหลากหลายทางชีวภาพชุมชน The Fourth Thailand Biodiversity BioBank Conference: “2018 International Forum on Community BioBank: Thailand Initiatives”
กระทรวงทรัพยากรธรรมชาติและสิ่งแวดล้อม โดย สํานักงานพัฒนาเศรษฐกิจจากฐานชีวภาพ (องค์การมหาชน) (BEDO) จัดงานประชุมวิชาการนานาชาติธนาคารความหลากหลายทางชีวภาพชุมชน The Fourth Thailand Biodiversity BioBank Conference: “2018 International Forum on Community BioBank: Thailand Initiatives” ระหว่างวันที่ 12-14 กันยายน 2561 ณ โรงแรมเซ็นทราศูนย์ราชการ ถนนแจ้งวัฒนะ เพื่อเผยแพร่องค์ความรู้ที่เกิดจากผลงานวิจัยและแลกเปลี่ยนความรู้ความคิดเห็นระหว่างผู้เชี่ยวชาญจากหน่วยงานต่างประเทศ ผู้แทนจากหน่วยงานภาครัฐ คณาจารย์ นักวิชาการ และนักวิจัยจากหน่วยงานระดับชาติ ด้านการพัฒนากลไกและการสร้างกระบวนการในการสํารวจ รวบรวม และจัดเก็บข้อมูลทรัพยากรชีวภาพและภูมิปัญญาท้องถิ่น ผ่านแนวคิดของการจัดทําธนาคารความหลากหลายทางชีวภาพระดับชุมชน (Community BioBank)และเพื่อสร้างเครือข่ายความร่วมมือที่เป็นประโยชน์ต่อการพัฒนาวิจัยที่มีประโยชน์ต่อประเทศชาติต่อไป
วันนี้ (12 กันยายน 2561) รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอกสุรศักดิ์ กาญจนรัตน์) เป็นประธานกล่าวเปิดการประชุมวิชาการนานาชาติธนาคารความหลากหลายทางชีวภาพชุมชน The Fourth Thailand Biodiversity BioBank Conference: “2018 International Forum on Community BioBank: Thailand Initiatives”ซึ่งในการประชุมจัดให้มีการบรรยายพิเศษโดยผู้เชี่ยวชาญที่มีชื่อเสียงจากหน่วยงานต่างประเทศได้แก่ประเทศมาเลเซียอังกฤษฟิลิปปินส์ และ ประเทศภูฎาน ในหัวข้อที่เกี่ยวข้องกับการส่งเสริมให้เกิดการเก็บรักษาทรัพยากรพันธุกรรมในท้องถิ่น การเก็บรักษาทรัพยากรพันธุกรรมในรูปแบบธนาคารทรัพยากรชีวภาพ หรือ BioBank และธนาคารเมล็ดพันธุ์ในระดับชุมชน รวมถึงการกลไกในการบริหารจัดการความหลากหลายทางชีวภาพของประเทศในภูมิภาคเอเชีย ตลอดจนการนําเสนอผลงานการวิจัยในรูปแบบโปสเตอร์โดยนักวิจัยภายใต้โครงการแม่บทประเทศไทย การจัดทําบัญชีรายการทรัพยากรพันธุกรรมที่ทรงคุณค่าเพื่อการแข่งขันและพัฒนาเศรษฐกิจ (National Bio-Economy Database Clearing House) ประจําปีงบประมาณ 2561
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ กล่าวปิดงานและปาฐถกถา “Smart City Framework Development Workshop”
วันจันทร์ที่ 17 ธันวาคม 2561
รมว.กระทรวงดิจิทัลฯ กล่าวปิดงานและปาฐถกถา “Smart City Framework Development Workshop”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวปิดงานและปาฐถกถา “Smart City Framework Development Workshop” เมื่อวันที่ 15 ธันวาคม 2561 ณ โรงแรมเดอะสุโกศล กรุงเทพฯ ทั้งนี้ กระทรวงดิจิทัลเพื่อเศรษฐกิจและสังคม โดยสํานักงานส่งเสริมเศรษฐกิจดิจิทัล หรือ DEPA ร่วมกับสถาบัน Urban Innovation Vienna และกรุงเวียนนา สาธารณรัฐออสเตรีย ซึ่งได้รับการจัดอันดับให้เป็น The Most Livable City in the World และเป็นเมืองอัจฉริยะ ชั้นนําของโลกด้วยความโดดเด่นด้านการเชื่อมโยงโครงสร้างพื้นฐานของเมืองและการคมนาคมทุกรูปแบบเข้าเป็นระบบเดียวกัน การจัดงานดังกล่าว จัดขึ้นเพื่อจัดทําแผนการพัฒนาเมืองอัจฉริยะของประเทศ โดยเชิญผู้เชี่ยวชาญจากสถาบันชั้นนําและหน่วยงานท้องถิ่น ทั้งยังเปิดโอกาสให้ผู้บริหารเมืองได้นําเสนอและจัดทําแผนนโยบาย แผนยุทธศาสตร์ และกรอบการดําเนินงาน (Framework) ร่วมกับผู้เชี่ยวชาญ อันเป็นการเตรียมความพร้อมในการพัฒนาเมืองอัจฉริยะต้นแบบของประเทศไทย
****************************
รัฐบาลไทย-ข่าวทำเนียบรัฐบาล-กระทรวงเกษตรฯ ดัน “รางวัลวันดินโลก” ( World Soil Day Award ) ต่อที่ประชุมเอฟเอโอ
วันอังคารที่ 12 มิถุนายน 2561
กระทรวงเกษตรฯ ดัน “รางวัลวันดินโลก” ( World Soil Day Award ) ต่อที่ประชุมเอฟเอโอ
กระทรวงเกษตรฯ ดัน “รางวัลวันดินโลก” ( World Soil Day Award ) ต่อที่ประชุมเอฟเอโอ หวังส่งเสริมและสร้างความตระหนักด้านการจัดการทรัพยากรดินเพื่อความมั่นคงอาหารโลกอย่างยั่งยืน
นายเลิศวิโรจน์ โกวัฒนะ ปลัดกระทรวงเกษตรและสหกรณ์ เปิดเผยภายหลังเข้าร่วมประชุมสมัชชาดินโลก ครั้งที่ 6 (Global Soil Partnership) ณ องค์การอาหารและเกษตรแห่งสหประชาชาติ (เอฟ เอ โอ) กรุงโรม ประเทศอิตาลี ว่า ตามที่องค์การสหประชาชาติได้มีมติรับรองให้วันที่ 5 ธันวาคมของทุกปีเป็น “วันดินโลก”และได้เชิญชวนประเทศสมาชิกร่วมกันจัดกิจกรรมรณรงค์สร้างความตระหนักในการจัดการทรัพยากรดินอย่างยั่งยืน เพื่อความมั่นคงทางอาหารของโลกนั้น
ในการประชุมสมัชชาดินโลก ครั้งที่ 6 (Global Soil Partnership) นี้ กระทรวงเกษตรฯ ประกอบด้วยนายระพีภัทร์ จันทรศรีวงศ์ ผู้ช่วยปลัดกระทรวงเกษตรและสหกรณ์ นายธนวรรษ เทียนสิน อัครราชทูตฝ่ายเกษตร ผู้แทนกรมพัฒนาที่ดิน ผู้แทนกรมชลประทาน และผู้แทนกรมปศุสัตว์ได้ดําเนินการตามมติที่ประชุมคณะกรรมการวันดินโลก และตามมติที่ประชุมสมัชชาดินโลกแห่งภูมิภาคเอเชียที่ได้มอบหมายให้นําเสนอต่อเอฟเอโอ ในการบรรจุวาระเพื่อพิจารณา เรื่อง การจัดตั้ง “รางวัลวันดินโลก” ( World Soil Day Award ) สําหรับบุคคล องค์กร หรือประเทศที่มีผลงานและกิจกรรมอันเป็นที่ประจักษ์ต่อการส่งเสริมและการสร้างความตระหนักด้านการจัดการทรัพยากรดินเพื่อความมั่นคงอาหารโลกอย่างยั่งยืนซึ่งรางวัลดังกล่าวจะมอบในทุกวันที่ 5 ธันวาคมของทุกปี ณ ประเทศไทย ซึ่งหากการประชุมสมัชชาดินโลกของเอฟเอโอในครั้งนี้ประเทศสมาชิกมีมติเห็นชอบข้อเสนอของประเทศไทย เอฟเอโอก็จะเริ่มกระบวนการ โดยการกําหนดหลักเกณฑ์ พร้อมทั้งสรรหา และจะเริ่มมอบรางวัลวันดินโลกครั้งแรกได้ในวันที่ 5 ธันวาคม ศกนี้ ณ ประเทศไทย
นอกจากนี้ ได้เสนอให้มีการจัดตั้งศูนย์ความเป็นเลิศด้านดินของภูมิภาคเอเชีย ( Soil Excellent Center) ณ ประเทศไทย และโครงการ ASEAN Soil Nutrition ซึ่งจะสอดรับตามนโยบาย Big Data และนโยบาย
Agri Map ของกระทรวงเกษตรฯ และกรมพัฒนาที่ดินเพื่อขยายผลการจัดทําข้อมูลให้ครอบคลุมพื้นที่การเกษตรทั้งภูมิภาคอาเซียนและเอเชีย รวม 24 ประเทศ เพื่อนําไปสู่การจัดการทรัพยากรดินเพื่อความมั่นคงอาหารโลกในที่ประชุมสมัชชาดินโลกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.สธ. นำเสนอการประกันสุขภาพและการพัฒนาที่ยั่งยืนของไทย ในเวที “Cuba Health 2018”
วันพุธที่ 25 เมษายน 2561
รมว.สธ. นําเสนอการประกันสุขภาพและการพัฒนาที่ยั่งยืนของไทย ในเวที “Cuba Health 2018”
รัฐมนตรีว่าการกระทรวงสาธารณสุข นําเสนอประสบการณ์และปัจจัยความสําเร็จ “การประกันสุขภาพและการพัฒนาที่ยั่งยืน”ของประเทศไทย ในเวทีประชุม “Cuba Health 2018”
พร้อมจับมือสาธารณรัฐคิวบาพัฒนายา ให้ประเทศกําลังพัฒนาพึ่งตนเองได้ด้านยาและเพื่อความมั่นคงของประเทศในระยะยาว
ศ.คลินิกเกียรติคุณ นพ. ปิยะสกล สกลสัตยาทร รัฐมนตรีว่าการกระทรวงสาธารณสุข ได้รับเกียรติให้บรรยายในการประชุมวิชาการระดับนโยบาย“Cuba Health 2018”ที่สาธารณรัฐคิวบาเพื่อแลกเปลี่ยนประสบการณ์“การประกันสุขภาพและการพัฒนาที่ยั่งยืน”ใน 3 ประเด็นสาระสําคัญ1.การประกันสุขภาพถ้วนหน้าเป็นแรงหนุนสําคัญในการขับเคลื่อนเพื่อให้บรรลุเป้าหมายการพัฒนาที่ยั่งยืน เป็นการลงทุนที่คุ้มค่าดังจะเห็นได้จากผลการดําเนินงานของประเทศไทยที่สามารถป้องกันและลดการล้มละลายจากความเจ็บป่วย
2.ปัจจัยแห่งความสําเร็จของประเทศไทย ที่มีการพัฒนาระบบสุขภาพจนเป็นที่ยอมรับในประชาคมโลก เกิดจากการอภิบาลระบบที่ดี การมีความรู้สําหรับพัฒนาระบบและการควบคุมกํากับที่ดี การมีปัจจัยสนับสนุนและกําลังคนด้านสุขภาพที่เพียงพอ และการคลังสุขภาพที่ยั่งยืนทั้งสําหรับรัฐและประชาชนในระยะยาว เพียงพอสําหรับบริการพื้นฐานและป้องกันการล้มละลายจากสุขภาพ ยุติธรรมต่อผู้ร่ํารวยและผู้ที่ขาดแคลน และใช้เงินได้คุ้มค่า มีประสิทธิภาพ รวมทั้งปัจจัยสุดท้ายคือ การสนับสนุนจากระดับนโยบายและการที่สังคมร่วมเป็นเจ้าของ
3.เพื่อบรรลุเป้าหมายการพัฒนาที่ยั่งยืนที่ 3.8 ประเทศต่างๆ จะต้องก้าวข้ามอุปสรรคไปให้ได้ มีการสนับสนุนระดับนโยบายและสนับสนุนบุคลากรที่มีความมุ่งมั่นในการขับเคลื่อนการประกันสุขภาพให้ทํางานต่อเนื่องในระยะยาว รวมทั้งการสร้างความเข้มแข็งของระบบสุขภาพอย่างต่อเนื่อง โดยเฉพาะงานปฐมภูมิและการพัฒนากําลังคนด้านสุขภาพ และการสร้างการมีส่วนร่วมและการพัฒนาระบบข้อมูลเพื่อติดตามความก้าวหน้า
ทั้งนี้ ประเทศไทยและภาคีพันธมิตรจะได้ร่วมกันขับเคลื่อนการประกันสุขภาพสู่การพัฒนาที่ยั่งยืนให้สําเร็จ โดยต้องมีการลงทุนในภาคสุขภาพมากขึ้น (more money for health)และต้องใช้ทรัพยากรด้านสุขภาพอย่างคุ้มค่า (more health for money)
นอกจากนี้ ภายหลังการประชุมคณะผู้บริหารจากประเทศไทยได้ศึกษาดูงาน ณCenter for Genetic Engineering and Biotechnology (CIGB)และCenterfor Molecular Immunology (CIM)ทั้งสององค์กรเป็นหน่วยงานที่ใช้ความรู้นําเพื่อสร้างคุณค่าแก่ระบบสุขภาพ มีการพัฒนายารักษาโรคหลายชนิด เช่น มะเร็ง โรคภูมิคุ้มกันทําลายตนเอง และการพัฒนาวัคซีน เทคโนโลยีของสาธารณรัฐคิวบา มีความก้าวหน้ามากและมีความร่วมมือกับประเทศไทยผ่านบริษัทร่วมทุน ระหว่างบริษัทSiam BioscienceและMolecular Immunology Center(ส่วนธุรกิจ)ซึ่งประเทศไทยได้รับถ่ายทอดเทคโนโลยีจากสาธารณรัฐคิวบาในการผลิตยาErythropoietinและGCSFและทั้งสองประเทศจะมีความร่วมมือในระยะยาวเพื่อพัฒนายาที่จําเป็นอื่นๆ ต่อไป ด้วยวิสัยทัศน์คือการพัฒนายาเพื่อช่วยพัฒนางานด้านสุขภาพและประโยชน์ต่อสาธารณชน มุ่งหวังให้ประเทศกําลังพัฒนาพึ่งตนเองได้ด้านยาและเพื่อความมั่นคงของประเทศในระยะยาวต่อไป
******************************************* 25เมษายน 2561
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมโครงการศูนย์รังสีรักษา โรงพยาบาลเชียงรายประชานุเคราะห์
วันจันทร์ที่ 29 ตุลาคม 2561
นายกรัฐมนตรีตรวจเยี่ยมโครงการศูนย์รังสีรักษา โรงพยาบาลเชียงรายประชานุเคราะห์
นายกรัฐมนตรีตรวจเยี่ยมโครงการศูนย์รังสีรักษา โรงพยาบาลเชียงรายประชานุเคราะห์ ให้กําลังใจผู้ป่วยที่เข้ารับการรักษา พร้อมขอบคุณแพทย์ พยาบาลทุกคนที่ทํางานอย่างเหน็ดเหนื่อย
วันนี้ (29 ตุลาคม 2561) เวลา 17.00 น. ณ อาคารศูนย์แพทย์ศาสตร์ศึกษาชั้นคลินิก 2 โรงพยาบาลเชียงรายประชานุเคราะห์ อําเภอเมือง จังหวัดเชียงราย พลเอก ประยุทธ์ จันทร์โอชา นายกรัฐมนตรี ตรวจเยี่ยมโครงการศูนย์รังสีรักษา โรงพยาบาลเชียงรายประชานุเคราะห์ และโครงการผลิตแพทย์เวชศาสตร์ครอบครัว โดยมีศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข นายแพทย์ไชยเวช ธนไพศาล ผู้อํานวยการโรงพยาบาลเชียงรายประชานุเคราะห์ คณะผู้บริหาร และเจ้าหน้าที่ให้การต้อนรับ
สําหรับโรงพยาบาลเชียงรายประชานุเคราะห์ ได้ยกระดับคุณภาพและเพิ่มประสิทธิภาพของระบบบริการสาธารณสุข โดยการจัดตั้งศูนย์รังสีรักษา ซึ่งจะเปิดบริการรังสีรักษา ภายในเดือนกรกฎาคม 2566 เพื่อรองรับการให้บริการรักษาผู้ป่วยมะเร็งในเขตพื้นที่จังหวัดเชียงราย พะเยา รวมทั้งประเทศเพื่อนบ้าน ให้สามารถเข้ารับบริการได้อย่างสะดวก ทันเวลา ลดการส่งต่อไปยังจังหวัดใกล้เคียง (เชียงใหม่และลําปาง)
อีกทั้ง โครงการผลิตแพทย์เวชศาสตร์ครอบครัว เป็นโครงการด้านสาธารณสุขตามนโยบายของรัฐบาล ที่ต้องการลดความเหลื่อมล้ําด้านบริการสุขภาพ ซึ่งยกระดับการดูแลสุขภาพระดับปฐมภูมิแก่บุคคล ครอบครัว และชุมชน ให้ครอบคลุมอย่างทั่วถึง เน้นด้านการส่งเสริมสุขภาพ การป้องกันโรค การรักษา และการฟื้นฟูสุขภาพอย่างต่อเนื่อง โรงพยาบาลเชียงรายประชานุเคราะห์ ได้ดําเนินการจัดตั้ง "คลินิกหมอครอบครัว" ตามนโยบายของรัฐบาลมาตั้งแต่ปี 2558 โดยให้มีการฝึกอบรมแพทย์เวชศาสตร์ครอบครัวให้กับแพทย์ในโรงพยาบาลศูนย์และโรงพยาบาลชุมชนของจังหวัด และยังเป็นแหล่งฝึกอบรมแพทย์เวชศาสตร์ครอบครัว ซึ่งปัจจุบันมีแพทย์ผู้เชี่ยวชาญด้านเวชศาสตร์ครอบครัว จํานวน 9 คน และอยู่ระหว่างการฝึกอบรมที่โรงพยาบาลเชียงรายประชานุเคราะห์อีกจํานวน 9 คน โดยคาดว่าในปี 2566 จะมีแพทย์ผู้เชี่ยวชาญด้านเวชศาสตร์ครอบครัวจํานวน 22 คน ที่สามารถครอบคลุมทุกมิติของการดูแลสุขภาพของคนไทยอีกด้วย
จากนั้น ตัวแทนผู้ป่วยที่ได้รับการรักษาได้กล่าวขอบคุณนายกรัฐมนตรีที่มอบโอกาสในการเข้าถึงการจัดตั้งศูนย์บริการรักษาผู้ป่วยมะเร็งในเขตพื้นที่จังหวัดเชียงราย
โอกาสนี้ นายกรัฐมนตรีกล่าวให้กําลังใจผู้ที่เคยได้รับการรักษาโรคมะเร็งว่า ขอให้ทุกคนรักษาตัวให้หายจากการเป็นโรคนี้ ถ้าทุกคนมีสุขภาพจิตดี การป่วยก็จะดีขึ้น ส่วนงบประมาณที่จะก่อสร้างอาคารศูนย์รังสีรักษาดูแลผู้ป่วยมะเร็งครบวงจรนั้น ต้องเข้าที่ประชุมคณะรัฐมนตรี ซึ่งรัฐบาลจะดูในส่วนนี้ให้ พร้อมทั้งนายกรัฐมนตรีกล่าวขอบคุณแพทย์และพยาบาลทุกคนที่ทํางานอย่างเหน็ดเหนื่อย โดยขอให้รักษาจิตใจให้ดี และขอให้มีการผลิตแพทย์และพยาบาลให้เพิ่มขึ้น เพื่อรองรับสุขภาพของคนไทย
จากนั้น นายกรัฐมนตรีได้ถ่ายภาพร่วมกับผู้บริหารโรงพยาบาลเชียงรายประชานุเคราะห์ ก่อนเดินทางไปสักการะอนุสาวรีย์พ่อขุนเม็งรายมหาราช ในอําเภอเมืองเชียงราย ต่อไป
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมท่าอากาศยาน ประชาสัมพันธ์ การปรับเปลี่ยนเวลาเปิด-ปิดการให้บริการของท่าอากาศยาน ในสังกัดกรมท่าอากาศยาน เป็นการชั่วคราว ระหว่างวันที่ 1 - 31 พฤษภาคม 2563 [กระทรวงคมนาคม]
วันอังคารที่ 12 พฤษภาคม 2563
กรมท่าอากาศยาน ประชาสัมพันธ์ การปรับเปลี่ยนเวลาเปิด-ปิดการให้บริการของท่าอากาศยาน ในสังกัดกรมท่าอากาศยาน เป็นการชั่วคราว ระหว่างวันที่ 1 - 31 พฤษภาคม 2563 [กระทรวงคมนาคม]
การปรับเปลี่ยนเวลาเปิด-ปิดการให้บริการของท่าอากาศยาน ในสังกัดกรมท่าอากาศยาน เป็นการชั่วคราว ระหว่างวันที่ 1 - 31 พฤษภาคม 2563
ข่าวประชาสัมพันธ์
กรมท่าอากาศยาน (ทย.)
การปรับเปลี่ยนเวลาเปิด-ปิดการให้บริการของท่าอากาศยาน ในสังกัดกรมท่าอากาศยานเป็นการชั่วคราว ระหว่างวันที่ 1 - 31 พฤษภาคม 2563
ตั้งแต่วันที่ 1 พ.ค. 63 มีสายการบิน จํานวน 4 สายการบิน ได้แก่ สายการบินนกแอร์ สายการบินไทยแอร์เอเชีย สายการบินไทยไลอ้อนแอร์ และสายการบินไทยเวียตเจ็ท
เปิดให้บริการ ณ ท่าอากาศยานของกรมท่าอากาศยาน จํานวน 14 แห่ง ได้แก่ ท่าอากาศยานลําปาง แม่สอด บุรีรัมย์ สกลนคร นครพนม พิษณุโลก ร้อยเอ็ด ขอนแก่น อุบลราชธานี อุดรธานี ตรัง นครศรีธรรมราช สุราษฎร์ธานี และกระบี่
สําหรับท่าอากาศยาน น่านนคร เลย แพร่ แม่ฮ่องสอน นราธิวาส ระนอง ชุมพร หัวหิน
ไม่มีเที่ยวบินพาณิชย์ ในช่วงวันที่ 1- 31 พ.ค.63 ทั้งนี้ ท่าอากาศยานดังกล่าว ยังคงเปิดให้บริการสําหรับเที่ยวบินฉุกเฉิน/ เที่ยวบินราชการ/เที่ยวบินขนส่งสินค้าอุปโภคบริโภคและเวชภัณฑ์
กรมท่าอากาศยาน ขอให้ผู้โดยสารทุกท่านกรุณาตรวจสอบประกาศ/เงื่อนไข ของจังหวัดปลายทางก่อนในการเดินทางทุกครั้ง
รัฐบาลไทย-ข่าวทำเนียบรัฐบาล-นายกรัฐมนตรีระบุการปฏิรูปเรถเมล์เป็นความตั้งใจดี หากประชาชนไม่เห็นด้วยพร้อมรับฟัง เผยมอบหมายให้คมนาคมนำรถเมล์เอ็นจีวี 400 คันออกมาให้ประชาชนนั่งเป็นของขวัญปีใหม่นี้
วันพุธที่ 16 สิงหาคม 2560
นายกรัฐมนตรีระบุการปฏิรูปเรถเมล์เป็นความตั้งใจดี หากประชาชนไม่เห็นด้วยพร้อมรับฟัง เผยมอบหมายให้คมนาคมนํารถเมล์เอ็นจีวี 400 คันออกมาให้ประชาชนนั่งเป็นของขวัญปีใหม่นี้
นายกรัฐมนตรีระบุการปฏิรูปเรถเมล์เป็นความตั้งใจดี หากประชาชนไม่เห็นด้วยพร้อมรับฟัง เผยมอบหมายให้คมนาคมนํารถเมล์เอ็นจีวี 400 คันออกมาให้ประชาชนนั่งเป็นของขวัญปีใหม่นี้
วันนี้ (15 สิงหาคม 2560) เวลา 13.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงการปฏิรูปรถเมล์ว่า เป็นความปรารถนาดี ตั้งใจดี และเป็นการสร้างความรับรู้ให้กับประชาชนก่อนว่าจะมีการเปลี่ยนเส้นทางรถเมล์อย่างไร เพราะหากไม่ทําอะไรเลยก็โดนเล่นงานอีก ว่าไม่รู้เรื่อง ทําอะไรกันมา ยืนยันว่าเป็นความหวังดีในการทําสีสันต่าง ๆ หากไม่เห็นด้วยก็บอกมา
นายกรัฐมนตรีกล่าวว่า “ประเทศไทยเปลี่ยนอะไรเร็ว ๆ ได้ไหม ผมจึงบอกเขาให้ไปสร้างการรับรู้ เขาก็คิดวิธีนี้ขึ้นมา เหมาะสมหรือไม่เหมาะสมผมไม่รู้ แต่สิ่งที่ผมย้ําวันนี้กับรัฐมนตรีว่าการกระทรวงคมนาคม และรัฐมนตรีช่วยว่าการกระทรวงคมนาคมในที่ประชุมคณะรัฐมนตรี ว่าผมจะต้องได้รถเมล์ 400 กว่าคันที่ซื้อแล้วมีปัญหามาให้ได้ในสิ้นปีนี้ จะทําอย่างไรให้มีรถเมล์เอ็นจีวีคันใหม่ให้คนไทยได้นั่งเป็นของขวัญปีใหม่ ซึ่งเขาก็บอกกับผมว่าทําได้”
นายกรัฐมนตรี กล่าวว่า ที่ผ่านมาก็มีปัญหาเรื่องราคากลางที่ทุกคนจะเอาถูกที่สุด ก็ต้องไปเอาบริษัทที่เคยทํามา ซึ่งบริษัทดังกล่าวเป็นราคากลางที่เสียภาษีเพียงแค่ 30 เปอร์เซ็นต์ เพราะเป็นบริษัทที่ใช้การประกอบรถ ส่วนบริษัทที่เสนอนําเข้าทั้งคันก็ใช้ไม่ได้ เพราะภาษี 100 เปอร์เซ็นต์ ราคาก็ต้องแพงกว่า ตนจึงให้ไปหารือกันมาว่าจะทําได้อย่างไร แต่ 400 กว่าคันต้องมีให้ได้ และอีกสิ่งหนึ่งที่ตนเป็นห่วงคือ กิจการประกอบรถเมล์ในประเทศ ที่ตอนแรกเราทําไม่ได้ วันนี้ตนบอกให้ไปเตรียม 1000 กว่าคัน เพื่อเตรียมการให้บริษัทของประเทศไทยเข้าสู่การประมูลนี้ด้วย จะได้สร้างอุตสาหกรรมในประเทศ ไม่ใช่ซื้ออย่างเดียว อย่างไรก็ตาม หลายเรื่องหากทําไม่ได้ก็ต้องนําร่องเข้ามา ศึกษา เปรียบเทียบ และออกแบบ เพราะหลายอย่างเราต้องทําใหม่ให้ทันสมัย เนื่องจากของเดิมอาจจะมาตรฐานไม่ถึงที่ทํามาจากต่างประเทศ
-----------------------------------
รัฐบาลไทย-ข่าวทำเนียบรัฐบาล-นายกรัฐมนตรีนำเสนอ “วิธีการทำงานแบบ New Normal ของนายกรัฐมนตรี”
วันพุธที่ 17 มิถุนายน 2563
นายกรัฐมนตรีนําเสนอ “วิธีการทํางานแบบ New Normal ของนายกรัฐมนตรี”
นายกรัฐมนตรีนําเสนอ “วิธีการทํางานแบบ New Normal ของนายกรัฐมนตรี”
วันที่ 17 มิถุนายน 2563 พลเอก ประยุทธ์ จันทร์โอชา นายกรัฐมนตรี แถลงการณ์ เรื่อง “วิธีการทํางานแบบ New Normal ของนายกรัฐมนตรี” ผ่านโทรทัศน์รวมการเฉพาะกิจแห่งประเทศไทย สรุปสาระสําคัญดังนี้
นายกรัฐมนตรี ได้กล่าวว่า วิกฤตโควิดครั้งนี้ทําให้เห็นความแข็งแกร่งของประเทศไทยที่เป็นสุดยอดไม่แพ้ประเทศใดในโลก 2 เรื่อง คือความเต็มใจที่จะร่วมมือกันอย่างเป็นหนึ่งเดียวของคนไทยทุกคน และการที่ประเทศไทยมีคนเก่งที่มีความรู้ความสามารถอยู่เป็นจํานวนมาก และในทุกระดับของสังคม ซึ่งเป็นปัจจัยที่สําคัญที่สุดปัจจัยหนึ่งที่ทําให้ประเทศไทยของเราสามารถรับมือกับสถานการณ์โควิดได้เป็นอย่างดี และได้รับการยอมรับในระดับโลก ดังนั้น ถ้าหากคนไทยร่วมแรงร่วมใจกันทั้งประเทศแบบนี้ไปตลอด เราจะสามารถช่วยกันขับเคลื่อนประเทศไปข้างหน้าได้เร็วขึ้นและไปไกลมากขึ้น ซึ่งการจะทําให้สิ่งเหล่านี้จะเกิดขึ้นจริงได้นั้น ในยุคหลังจากโควิด นายกรัฐมนตรีและรัฐบาลจะปรับเปลี่ยนวิธีการทํางานเป็นรูปแบบใหม่ ที่เรียกว่า New Normal ด้วย ได้แก่
1. “ผนึกทุกภาคส่วนร่วมวางอนาคตประเทศไทย”รัฐบาลจะดึงทุกภาคส่วน และทุกระดับในสังคม เข้ามามีส่วนร่วมมากขึ้น มีบทบาทมากขึ้น ในการกําหนดอนาคตของประเทศ โดยที่นายกรัฐมนตรีจะรับฟังวิสัยทัศน์จากภาคส่วนต่าง ๆ ด้วยตัวเอง
2. “ประเมินผลงานภาครัฐ โดยผู้มีส่วนได้ส่วนเสียตัวจริง”เปิดโอกาสให้ประชาชนได้มีบทบาทในการประเมินผล และแสดงความคิดเห็นเกี่ยวกับโครงการต่าง ๆ ของภาครัฐ ให้ผู้บริหารระดับสูงในรัฐบาลได้รับทราบโดยตรงได้ด้วย
3. “ทํางานเชิงรุก”นายกรัฐมนตรีจะมีการกําหนดนโยบายสําคัญเร่งด่วนที่เหมาะสมกับสถานการณ์ ที่จะสร้างประโยชน์ให้กับประชาชนได้อย่างเป็นรูปธรรม ให้กับกระทรวงต่าง ๆ ด้วย โดยนายกรัฐมนตรีจะติดตามกํากับดูแลอย่างใกล้ชิด เพื่อให้เกิดผลจริง อย่างมีประสิทธิภาพ
นายกรัฐมนตรีได้ตัดสินใจอย่างแน่วแน่ที่จะปรับเปลี่ยนวิธีการทํางานเป็นรูปแบบใหม่ พร้อมกับเชิญชวนประชาชนคนไทยร่วมเดินหน้าภารกิจที่สําคัญไปด้วยกัน คือ ภารกิจ “รวมไทยสร้างชาติ” โดยคนไทยทุกคน ซึ่งในตอนท้ายของแถลงการณ์ นายกรัฐมนตรีได้กล่าวคาดหวังว่าวิกฤตโควิดในครั้งนี้ จะช่วยเปลี่ยนโฉมหน้าประเทศ ให้ประเทศไทยก้าวเดินออกจากหายนะโควิด ไปเป็นประเทศที่แข็งแกร่งขึ้นกว่าเดิม ได้รับการยอมรับจากนานาประเทศมากขึ้น และมีความแน่นแฟ้นเป็นอันหนึ่งอันเดียวกันมากขึ้นกว่าเดิม วันนี้เป็นโอกาสสําคัญที่ต้องเริ่มวางรากฐานสําหรับความรุ่งเรืองงอกงามที่ยั่งยืนของประเทศ และเปิดทางให้คนไทยได้มีโอกาสค้นพบตัวตนที่ดี และมีความแข็งแกร่งของตัวเองอีกครั้ง
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​"ปลัดอุตฯ" เยี่ยม SMEs จ.สงขลา 2 รายที่ได้รับสินเชื่อจากกองทุนประชารัฐฯ เชื่อกระตุ้นเอกชนลงทุน มั่นใจทุกรายไม่เกิดหนี้สูญ สร้างเศรษฐกิจในจังหวัดคึก
วันพฤหัสบดีที่ 25 พฤษภาคม 2560
​"ปลัดอุตฯ" เยี่ยม SMEs จ.สงขลา 2 รายที่ได้รับสินเชื่อจากกองทุนประชารัฐฯ เชื่อกระตุ้นเอกชนลงทุน มั่นใจทุกรายไม่เกิดหนี้สูญ สร้างเศรษฐกิจในจังหวัดคึก
ปลัดกระทรวงอุตสาหกรรม นําคณะสื่อมวลชนเยี่ยมชม SMEs ที่ได้รับอนุมัติสินเชื่อกองทุนพัฒนาเอสเอ็มอีตามแนวประชารัฐ จํานวน 2 รายแรกของจังหวัดสงขลา
25 พฤษภาคม 2560 – นายสมชาย หาญหิรัญ ปลัดกระทรวงอุตสาหกรรม นําคณะสื่อมวลชนเยี่ยมชม SMEs ที่ได้รับอนุมัติสินเชื่อกองทุนพัฒนาเอสเอ็มอีตามแนวประชารัฐ จํานวน 2 รายแรกของจังหวัดสงขลา คือ
1) บริษัท โกร รับเบอร์ ลาเท็กซ์ จํากัด ผู้ผลิตและจําหน่ายยางรองส้นเท้ายางพารา ซึ่งบริษัทฯ ได้รับอนุมัติสินเชื่อวงเงิน 3 ล้านบาท ในการจัดหาเครื่องจักรพร้อมการสายผลิตรองเท้าแตะ โดยมีการเชื่อมโยงวัตถุดิบจากสหกรณ์การเกษตรรัฐภูมิ จํากัด เพื่อส่งเสริมการแปรรูปยางพาราตามยุทธศาสตร์จังหวัดฯ มี นางสาวอรฤดี เมฆตรงและบิดา ให้การต้อนรับ พร้อมด้วย นายเดชา เกื้อกูล ผู้ตรวจราชการกระทรวงอุตสาหกรรม นางแน่งน้อย เวทยพงษ์ รองอธิบดีกรมส่งเสริมอุตสาหกรรม รวมถึงนายวีระกิตติ์ รันทกิจธนวัชร์ อุตสาหกรรมจังหวัดสงขลา ร่วมด้วย ณ โรงงานบริษัทฯ ที่อยู่ภายในพื้นที่นิคมอุตสาหกรรมยางพารา (Rubber City) จ.สงขลา
2) บริษัท เอ.บิล.อาร์ทอินดัสเตรียล จํากัด ผู้ผลิตและจําหน่ายประเก็นและวัตถุกันรั่วสําหรับเครื่องยนต์ ซึ่งบริษัทฯ ได้รับอนุมัติสินเชื่อเพื่อการจัดซื้อระบบบริหารจัดการภายในโรงงาน เครื่องบรรจุแนวตั้งระบบสายพานลําเลียง ตลอดจนเครื่องห่อแบบซีลและเครื่องปิดเทปกาว ในวงเงินรวม 3 ล้านบาท มีคณะผู้บริหารโรงงานนําโดย นางสิริอัญญา พรสุวรรณกุล ให้การต้อนรับคณะปลัดกระทรวงอุตสาหกรรมพร้อมสื่อมวลชน ณ โรงงาน บริษัท เอ.บิล.อาร์ทอินดัสเตรียล จํากัด ต.ควนลัง อ.หาดใหญ่ จ.สงขลา
ทั้งนี้ การอนุมัติสินเชื่อกองทุนพัฒนาเอสเอ็มอีตามแนวประชารัฐ จัดทําในรูปแบบคณะอนุกรรมการฯ มีส่วนราชการที่เกี่ยวข้อง ผู้แทนของสภาอุตสาหกรรมแห่งประเทศไทย และหอการค้าไทย ของจังหวัดต่างๆ ร่วมอยู่ด้วย โดยอยู่ภายใต้ในเงื่อนไขที่กําหนด เพื่อให้เงินทุนเข้าถึงผู้ประกอบการรายที่มีศักยภาพอย่างแท้จริง จึงมั่นใจว่าจะไม่เกิดหนี้สูญ (NPL) สามารถทําให้ภาคเอกชนขยายการลงทุน และเป็นการกระตุ้นให้เศรษฐกิจภายในจังหวัดมีการหมุนเวียนยิ่งขึ้น
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม เตรียมความพร้อมสนับสนุนข้อมูลการดำเนินงานของกระทรวงอุตสาหกรรมในการอภิปรายไม่ไว้วางใจรัฐบาล
วันอังคารที่ 25 กุมภาพันธ์ 2563
ปลัดกระทรวงอุตสาหกรรม เตรียมความพร้อมสนับสนุนข้อมูลการดําเนินงานของกระทรวงอุตสาหกรรมในการอภิปรายไม่ไว้วางใจรัฐบาล
นายกอบชัย สังสิทธิสวัสดิ์ ปลัดกระทรวงอุตสาหกรรม และผู้บริหารระดับสูงของกระทรวงอุตสาหกรรม เตรียมความพร้อมสนับสนุนข้อมูลการดําเนินงานของกระทรวงอุตสาหกรรมในการอภิปรายไม่ไว้วางใจรัฐบาล ณ อาคารรัฐสภา เกียกกาย
วันนี้ (25 กุมภาพันธ์ 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยนายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ําตาลทราย และผู้บริหารระดับสูงของกระทรวงอุตสาหกรรม เตรียมความพร้อมสนับสนุนข้อมูลการดําเนินงานของกระทรวงอุตสาหกรรมในการอภิปรายไม่ไว้วางใจรัฐบาล ณ อาคารรัฐสภา เกียกกาย
รัฐบาลไทย-ข่าวทำเนียบรัฐบาล-“ยุติธรรม” เสนอแนวทางการช่วยเหลือด้านกระบวนการยุติธรรม ให้แก่สองสามีภรรยาชาวจังหวัดกาฬสินธุ์
วันพุธที่ 3 พฤษภาคม 2560
“ยุติธรรม” เสนอแนวทางการช่วยเหลือด้านกระบวนการยุติธรรม ให้แก่สองสามีภรรยาชาวจังหวัดกาฬสินธุ์
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม ให้สัมภาษณ์ในประเด็น “แนวทางการช่วยเหลือด้านกระบวนการยุติธรรมให้แก่สองสามีภรรยาชาวจังหวัดกาฬสินธุ์”
เมื่อวันพุธที่ ๓ พฤษภาคม ๒๕๖๐ เวลา ๑๓.๐๐ น.
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
ให้สัมภาษณ์ในประเด็น
“แนวทางการช่วยเหลือด้านกระบวนการยุติธรรมให้แก่สองสามีภรรยาชาวจังหวัดกาฬสินธุ์”
จากกรณีภายหลังศาลฎีกามีคําพิพากษาให้นายอุดม และนางแดง ศิริสอน
จําเลยในคดีร่วมกันบุกรุก แผ้วถาง ก่อสร้าง และลักลอบตัดไม้ จํานวน ๗๒ ไร่
ในเขตป่าสงวนแห่งชาติดงระแนง จังหวัดกาฬสินธุ์ จําคุกคนละ ๕ ปี โดยไม่รอลงอาญา
ซึ่งกําหนดออกอากาศผ่านทางรายการ “สนามข่าวเสาร์ – อาทิตย์”
ในวันเสาร์ที่ ๖ พฤษภาคม ๒๕๖๐ ตั้งแต่เวลา ๒๒.๓๐ น. เป็นต้นไป
ทางสถานีโทรทัศน์สีกองทัพบก ช่อง ๗